《十八学士登瀛洲歌题李公麟所画》
清代·弘历

府开天策敦儒林，章缝鱼雅欣盍簪。优游永日夫何事，未必徒耽经史资歌吟。

当时学士数十八，世间争羡登瀛洲而入琳阙。试问阎家右相传神笔，是中谁果真仙骨。

我闻潜龙勿用子之纲，通易岂必惟京房。雍容群彦倘陈及，庶其祸弭䦧于墙。

春秋要欲责贤备，我偶为歌申其义。伯时摹古搆长图，有合阎乎姑且置。